கேள்வி: இராதாபாய் ஆனந்த ராவ் - வாழ்க்கை பற்றி தகவல் சொல்.
பதில்: இராதாபாய் ஆனந்த ராவ் கம்மம் மாவட்டம் உள்ள வெங்கடாபுரம் கிராமத்தில் 2 பிப்ரவரி, 1930-இல் பிறந்தார். இவர் ராஜமுந்திரி தனிப்படிப்புக் கல்லூரி, ராஜமுந்திரி ஆசிரியர் பயிற்சிப் பள்ளி ஆகியவற்றில் கல்வி பயின்றார். ராவ் 1967-ஆம் ஆண்டு நான்காவது மக்களவைக்கு இந்திய தேசிய காங்கிரசு உறுப்பினராக பத்ராச்சலம் மக்களவைத் தொகுதி தேர்ந்தெடுக்கப்பட்டார். 1985 வரை தொடர்ந்து நான்கு முறை தேர்ந்தெடுக்கப்பட்டார். சூன் 6, 1952 அன்று, இவர் பி. கே. ஆனந்த ராவ் என்பவரை மணந்தார். இவர்களுக்கு ஒரு மகனும் இரண்டு மகள்களும் பிறந்தனர். இவர் ஒரு விவசாயி. 1957 மற்றும் 1967-க்கு இடையில் சிங்கரேணி நிலக்கரிச் சுரங்க நிறுவனம் குடும்பக் கட்டுப்பாடு பயிற்றுவிப்பாளராகப் பணியாற்றினார். ராவ் இந்தியத் தேசியத் தொழிற்சங்க காங்கிரசு (1962-64), பெற்றோர் சங்கம், ஜிலா பரிஷத் உயர்நிலைப் பள்ளி, இராமாவரம், உறுப்பினர், பஞ்சாயத்துச் சமிதி, கொத்தகூடம் (1957) பணியாற்றியுள்ளார். சிங்கரேணி நிலக்கரி ஆலைகள் மற்றும் பிற பழங்குடிப் பகுதிகளில் குடும்பக் கட்டுப்பாடு திட்டங்களைப் பரப்புவதில் இவர் தீவிரமாகப் பங்கேற்றார். மேலும் பழங்குடி மக்களின் நலனுக்காகவும் பாடுபட்டார். அரசாங்க உத்தரவாதக் குழுவின் உறுப்பினராக ராவ் இருந்தார். மேலும் நாடாளுமன்றக் குழுவின் சார்பில் வெளிநாடுகளுக்குச் சுற்றுப்பயணம் செய்தார்.